**УНИВЕРЗИТЕТ У НИШУ Образац Д2**

**ФИЛОЗОФСКИ ФАКУЛТЕТ**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **ИЗВЕШТАЈ О НАУЧНОЈ ЗАСНОВАНОСТИ ТЕМЕ ДОКТОРСКЕ ДИСЕРТАЦИЈЕ** | | | | | | | | |
|  | | | | | | | | |
| **ПОДАЦИ О КАНДИДАТУ** | | | | | | | | |
| Презиме, име једног родитеља и име | | | Цветковић Војислав Вања | | | | | |
| Датум и место рођења | | | 14. јануар 1994, Ниш | | | | | |
| **Основне студије** | | | | | | | | |
| Универзитет | | | Универзитет у Нишу | | | | | |
| Факултет | | | Филозофски факултет | | | | | |
| Студијски програм | | | Основне академске студије француског језика и књижевности | | | | | |
| Звање | | | Дипломирани филолог | | | | | |
| Година уписа | | | 2012. | | | | | |
| Година завршетка | | | 2016. | | | | | |
| Просечна оцена | | | 9,92 (девет и 92/100) | | | | | |
| **Мастер студије** | | | | | | | | |
| Универзитет | | | Универзитет у Нишу | | | | | |
| Факултет | | | Филозофски факултет | | | | | |
| Студијски програм | | | Мастер академске студије француског језика и књижевности | | | | | |
| Звање | | | Мастер филолог | | | | | |
| Година уписа | | | 2016. | | | | | |
| Година завршетка | | | 2017. | | | | | |
| Просечна оцена | | | 10,00 (десет и 00/100) | | | | | |
| Научна област | | | Француска књижевност и култура | | | | | |
| Наслов завршног рада | | | Алжирско питање у Даудовом читању Камијевог *Странца* | | | | | |
| **Докторске студије** | | | | | | | | |
| Универзитет | | | Универзитет у Нишу | | | | | |
| Факултет | | | Филозофски факултет | | | | | |
| Студијски програм | | | Докторске академске студије филологије | | | | | |
| Година уписа | | | 2017. | | | | | |
| Остварен број ЕСПБ бодова | | | 120 | | | | | |
| Просечна оцена | | | 10,00 (десет и 00/100) | | | | | |
| **ПРИКАЗ НАУЧНИХ И СТРУЧНИХ РАДОВА КАНДИДАТА** | | | | | | | | |
| **Р. бр.** | **Аутор-и, наслов, часопис, година, број волумена, странице** | | | | | | **Категорија** | |
| 1 | Цветковић, Вања. „Неки аспекти интертекстуалности у Даудовом роману *Мерсо, контра-истрага*”*.* Тематски зборник *Језици и културе у времену и простору VII/1*. Нови Сад: Филозофски факултет – Педагошко друштво Војводине, 2018, стр. 277–288. UDK 821.133.1(65).09 Daoud K. ISBN 978-86-6065-475-7. | | | | | | **М14** | |
| У раду се преиспитује двојака природа интертекстуалног карактера романа Камела Дауда *Мерсо, контра-истрага*: кроз анализу интертекстуалних поступака којим поменути роман успоставља везу с Камијевим романом *Странац*, и кроз Даудов интертекстуални однос с Дефоовим романом *Робинзон Крусо*. Истраживање позиционира Даудов роман и у контексту алжирске посткoлонијалне књижевне традиције. | | | | | |
| Рад припада научној области докторске дисертације | | | ДА | НЕ | ДЕЛИМИЧНО |
| 2 | Цветковић, Вања. (2018). „Просторна преплитања код Камија: границе аутобиографског и фикционалног”*.* Тематски зборник радова *Језик, књижевност, простор*. Ниш, Филозофски факултет, 2018, стр. 473–491. УДК 821.133.1.09 Ками А. ISBN 978-86-7379-473-0. | | | | | | **М14** | |
| У раду се разматра простор код Камија у двоструком виду: у дословном, као географски простор – представе родног Алжира, и у метафоричком смислу – као место преклапања и сучељавања животне, искуствене стварности и уметничке фикције. Препознатљиве слике сунчаног Медитерана кроз које у збирци есеја *Свадбе* упознајемо Камијеве *дневничке* доживљаје Алжира, налазимо и у Камијевим делима *Странац* и *Први човек*, и кроз представе простора препознајемо Камија као имплицитног аутора. У раду се констатује да Ками превазилази границе имплицитног, те у његовој фикцији ауторка рада уочава додатне аутобиографске елементе који је наводе да посумња у жанровско одређење као такво, што је случај с *Првим човеком.* | | | | | |
| Рад припада научној области докторске дисертације | | | ДА | НЕ | ДЕЛИМИЧНО |
| 3 | Cvetković, Vanja. « Le mythe grec dans le théâtre français du deuxième quart du XXe siècle (1922–1946) ». *Philologia Mediana*. Ниш,2020, XII/12, p. 101–114. УДК 821.133.1.09-2”1922/1946”. ISSN 1821–3332 = Philologia Mediana. DOI: https://doi.org/10.46630/phm.12.2020.06. | | | | | | **М51** | |
| Рад на француском језику даје аналитички попис француских позоришних комада друге четвртине 20. века у којима се реактуализује грчки мит. У раду се испитују поводи и разлози за реактулизације митског сижеа у француској драми у периоду 1922–1946, и они се доводе у везу с политичким околностима између два светска рада и у току немачке окупације Француске, а такође се разматрају и у светлу филозофије егзистенцијализма. | | | | | |
| Рад припада научној области докторске дисертације | | | ДА | НЕ | ДЕЛИМИЧНО |
| 4 | Cvetković, Vanja. « *Le Premier homme* d’Albert Camus : le problème du genre ». *Facta Universitatis, Series: Linguistics and Literature*. Univerzitet u Nišu, 2019, vol. 17, no 2, p. 319–332. UDC 821.133.1.09-312.6 Camus A. DOI https://doi.org/10.22190/FULL1902319C.ISSN 2406-0518(Online), ISSN 0354-4702 (Print). | | | | | | **М51** | |
| Рад разматра проблем жанровског одређења Камијевог дела *Први човек*, ослањајући се на теорију Филипа Лежена у *Аутобиографском споразуму*. Ауторка покреће питање може ли се поменуто Камијево дело одредити као аутобиографски роман или као аутофикција, и кроз проблематизовање његовог жанровског одређења преиспитује и сама теоријска разграничења између књижевних врста. | | | | | |
| Рад припада научној области докторске дисертације | | | ДА | НЕ | ДЕЛИМИЧНО |
| 5 | Цветковић, Вања. „Паралелно читање Камијевог *Странца* и Даудовог *Мерсоа, контра-истраге*”. (Научни скуп *Наука и студенти 1,* у оквиру Скупа с међународним учешћем *Наука и савремени универзитет 5*, Ниш, 13–14. новембар 2015). Тематски зборник радова *Савремена наука о језику и књижевности*, том 2, стр. 351–367. УДК 821.133.1.09-31 Ками А. 821.133.1.09-31 Дауд К. ISBN 978-86- 7379-732- 7. | | | | | | **М33** | |
| У раду се упоредном анализом Kамијевог *Странца* и Даудовог романа *Мерсо, контра-истрага* праве паралеле између двојице наратора /главних ликова: порекло, карактер, мотив за убиство, (не)прихватање кривице, разлике у стиловима два аутора, Даудово поигравање с интертекстуалношћу, тј. указује се на његове исправке, наводно, намерних „грешака” и огрешења о „истину” у Камијевом роману. Сагледавањем друштвено-политичког контекста у који су романи смештени, у раду се анализира како Дауд покреће *алжирско питање.* | | | | | |
| Рад припада научној области докторске дисертације | | | ДА | НЕ | ДЕЛИМИЧНО |
| **НАПОМЕНА**: уколико је кандидат објавио више од 5 радова, додати нове редове у овај део документа | | | | | | | | |
| **ИСПУЊЕНОСТ УСЛОВА КАНДИДАТА ЗА ПОДНОШЕЊЕ ЗАХТЕВА ЗА ОДОБРАВАЊЕ ТЕМЕ** | | | | | | | | |
| **Кандидат испуњава услове предвиђене Законом о високом образовању, Статутом Универзитета и Статутом Факултета да поднесе захтев за одобравање теме докторске дисертације** | | | | | | | **ДА** | **НЕ** |
| Кандидаткиња МА Вања В. Цветковић је положила све предмете на докторским академским студијама филологије на Филозофском факултету Универзитета у Нишу и испунила све услове предвиђене важећим одредбама Закона о високом образовању, Статутом Универзитета у Нишу и Статутом Филозофског факултета, чиме је стекла услов да поднесе захтев за одобрење теме докторске дисертације. | | | | | | | | |
| **ИСПУЊЕНОСТ УСЛОВА МЕНТОРА** | | | | | | | | |
| Име и презиме, звање | | Др Нермин Вучељ, ванредни професор | | | | | | |
| Ужа научна област за коју је изабран у звање | | Француска књижевност и култура | | | | | | |
| Датум избора | | 1. 11. 2020. | | | | | | |
| Установа у којој је запослен | | Филозофски факултет Универзитета у Нишу | | | | | | |
| Е-пошта | | nermin.vucelj@filfak.ni.ac.rs | | | | | | |
| **Најзначајнији радови ментора из научне области којој припада тема докторске дисертације** | | | | | | | | |
| **Р. бр.** | **Аутор-и, наслов, часопис, година, број волумена, странице** | | | | | | **Категорија** | |
| 1 | Вучељ, Нермин. „Јансенизам у Стендаловом роману *Црвено и црно*”. *Црквене студије*, 15. Ниш: Центар за црквене студије, Универзитет у Нишу, Центар за византијско-словенске студије, Међународни центар за православне студије, **2018**, 757–774. UDK 821.133.1.09. ISSN 1820-2446 = Црквене студије. | | | | | | **М24** | |
| 2 | Вучељ, Нермин. „Дидро и узвишено”. *Зборник Матице српске за књижевност и језик*, књига LXI, св. 1. Нови Сад: Матица српска, **2013**, стр. 109–122. ISSN 0543-1220 | UDC 82(05). UDC 821.133.1.09 Diderot.1 Diderot. | | | | | | **М24** | |
| 3 | Vučelj, Nermin. „Preispitivanje francuske nove kritike ili reaktualizovanje spora Pikar – Bart”. Tematski zbornik radova *Jezik, književnost, teorija*. Niš: Filozofski fakultet Univerziteta u Nišu, **2019**, 429–439. UDK 821.133.1.02’’19’’. ISBN 978-86-7379-495-2. | | | | | | **М14** | |
| 4 | Vučelj, Nermin. „Didaktički teatar epohe francuskog prosvetiteljstva”. *Filološki pregled*, br. XXXIX, sv. 1. Beograd: Filološki fakultet, **2012**, str. 165–175. UDK 821.133.1.09-2”17”. | | | | | | **М51** | |
| 5 | Vučelj, Nermin. „Didroov dvostruki paradoks: o glumcu i o gledaocu”. *Filološki pregled*, br. XXXVIII, sv. 1. Beograd: Filološki fakultet, **2011**, str. 105–114. ISSN 0015-1807. UDK 821.133.1.09. Didro D. | | | | | | **М51** | |

|  |  |  |  |
| --- | --- | --- | --- |
| **Менторства у последње три године** | | | |
| **Р. бр.** | **Име и презиме докторанда, тема докторске дисертације, факултет/универзитет** | **Датум**  **именовања** | **Датум одбране** |
| 1. | Милан Н. Јањић, *Етичка разматрања у Дидроовом књижевном делу*, Филозофски факултет Универзитета у Нишу. | 10. 2. 2021. | / |
| 2. | / |  |  |
| 3. | / |  |  |

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Ментор испуњава услове предвиђене Законом о високом образовању, Статутом Универзитета и Статутом Факултета** | | | | | | | | **ДА** | **НЕ** |
| Према условима који су дефинисани чланом 13 Правилника о поступку припреме и условима за одбрану докторске дисертације Универзитета у Нишу (СНУ бр. 8/16-01-005/18-014, од 4. 6. 2018. године), кандидат за израду докторске дисертације у пољу друштвено-хуманистичких наука може имати ментора из реда наставника који су у последњих 10 година остварили најмање 24 бода, од којих најмање 4 бода за рад објављен у часописима са листе SSCIe, SCI, SCIe, ERIH, или у часопису категорије М24, и најмање 20 бодова за радове објављене у часописима кагегорије М11–М14, М21–М24, М51, од чега 20% може бити и из категорије М31–М34.  Др Нермин Вучељ, ванредни професор Филозофског факултета Универзитета у Нишу, објавио је у протеклих 10 година укупно 4 рада у часописима категорије М24, 11 радова у часописима категорије М51 и 6 радова у тематским зборницима категорије М14, а који припадају ужој научној области Француска књижевност и култура, из које је и тема докторске дисертације за коју је предложен за ментора. Дакле, проф. др Нермин Вучељ испуњава све услове да кандидаткињи буде ментор приликом израде предложене теме докторске дисертације. | | | | | | | | | |
| **ОБРАЗЛОЖЕЊЕ ТЕМЕ** | | | | | | | | | |
| Предлог наслова теме докторске дисертације | | | КАТАРЗА У ФРАНЦУСКОЈ ДРАМИ ПРВЕ ПОЛОВИНЕ 20. ВЕКА  С РЕАКТУАЛИЗОВАНИМ МИТСКИМ СИЖЕОМ | | | | | | |
| Научно поље | | | Друштвено-хуманистичке науке | | | | | | |
| Научна област | | | Филолошке науке | | | | | | |
| Ужа научна област | | | Француска књижевност и култура | | | | | | |
| Научна дисциплина | | | Француска књижевност 20. века | | | | | | |
| 1. | **Предмет научног истраживања** *(до 800 речи)* | | | | | | | | |
| У предложеној теми докторске дисертације као предмет истраживања наводи се разматрање феномена катарзе у француским драмама прве половине 20. века с реактуализованим митским сижеом. Основни истраживачки корпус чини десет позоришних комада: три Коктоова (Cocteau : *Antigone*, *Œdipe-roi*, *La Machine infernale*), један Анујев (Anouilh, *Antigone*), затим Жиродуов (Giraudoux, *Électre*), Жидов (Gide, *Œdipe*), Сиаресов (Suarès, *La Tragédie d’Élektre et Oreste*), Геонов (Ghéon*, Œdipe ou le crépuscule des dieux*), Сартров (Sartre, *Les Mouches*), и Маргерите Јурсенар (Yourcenar, *Électre*). Разматраће се њихове паралеле сa десет старогрчких трагедија Есхила, Софокла и Еурипида које припадају митском циклусу везаном за породицу Лабдацида (Едип и Антигона) и породицу Атрида (Орест и Електра).  Кандидаткиња МА Вања В. Цветковић у свом образложењу предложене теме објашњава да су француски драмски аутори прве половине 20. века, вративши се миту као првобитној форми цивилизацијског мишљења и античкој трагедији као виталном позоришном облику који те митове актуализује, изнова драматизовали старе митове дајући им ново, друштвено-политичким и културно-историјским контекстом одређено значење. Тако у француском драмском стваралаштву аутори васкрсавају личности и догађаје преузете из грчког културног наслеђа оденуте у рухо актуелне епохе, настојећи да познате митске приче обоје новим филозофско-политичким порукама којима ће преносити поглед на свет и духовно-интелектуална струјања сопствене генерације. Кандидањкиња наводи да ће проучити како се одлике старогрчког позоришта као што су фаталност, уплитање богова у људску судбину, херојско деловање јунака и његова трагичка кривица, мењају у француској драми прве половине 20. века, тј. како се у њима транформише митски сиже и на који начин се уметничка порука обликује, те у коликој мери остаје доследна изворном катартичном ефекту позоришног дела.  Да би одредила суштину француских драмских реактуализација грчких митова из прве половине 20. века, кандидаткиња ће најпре систематизовати теоријска одређења појма катарзе, ослањајући се на богату литературу која сагледава ту проблематику из филолошко-књижевног и филозофско-естетичког угла. А онда, да би прецизирала функцију катарзе у античким трагедијама, кандидаткиња ће се ослонити и на Кантову идеју о „негативном задовољству“ које изазива узвишено, те испитати да ли је реч о истом ефекту који трагедија као узвишена књижевна врста производи изазивањем сажаљења и страха. Везу између Кантовог „негативног задовољства“ и катарзе кандидаткиња проналази у страху као почетној емоцији: страх који, према Канту, природа и природне непогоде изазвају у човеку и страх од силе судбине као моћног регулаторног принципа у античком свету.  Крајњи циљ предложеног истраживања је да се испита да ли тако обухватно дефинисан феномен катарзе опстаје и у француским драмама са реактуализованим митским сижеом у првој половини 20. века, да ли је и у којој мери измењен, како евентуалне промене утичу на жанровско одређење комада, и, најзад, да ли и какав катартични ефекат нови комади производе. Из образложења предложене теме докторске дисертације јасно је да кандидаткиња МА Вања В. Цветковић заступа тезу да је у случају француских драма прве половине 20. века с митским сижеом у питању *псеудокатарза*, што ће у самом раду и доказивати.  Будући да је свако право и добро позориште политичко позориште, у смислу да се бави људском судбином, тиме ће се неминовно сагледати друштвено-историјски и политички контекст у којем настаје књижевни текст, тј. драме из поменутог корпуса. Истраживање ће се бавити и филозофско-интелектуалним струјањима прве половине 20. века. Кандидаткиња наводи да ће сачинити аналитички преглед свих француских драмских комада са митским сижеом насталих у одабраном периоду (прва половина 20. века), што је шири опсег од основног истраживачког корпуса од деcет драма осморо француских аутора, као и њихових десет грчких претеча савучаних у делима тројице трагичара, а све су груписане око четири митске личности: Едипа и Антигоне, из породице Лабдацида и Ореста и Електре, из породице Атрида.  Комисија констатује да је кандидаткиња МА Вања В. Цветковић јасно представила предмет свог научног истраживања и да је образложење предлога теме ваљано аргументовала. | | | | | | | | | |
| 2. | **Усклађеност проблематике са коришћеном литературом** *(до 200 речи)* | | | | | | | | |
| Предмет научног истраживања усклађен је с научном литературом и изворима које је кандидаткиња МА Вања В. Цветковић навела у својој пријави у виду библиографије. У претходном одељку, бр. 1 (Предмет научног истраживања), наведен је истраживачки корпус, тј. побројана су драмска дела која ће кандидаткиња изучавати, и она су у складу са тематским оквиром формулисаним предложеним насловом докторске дисертације. Секундарна литература из приложене пријаве садржи попис релевантних студија на тему катарзе и трагичког рода, које су објављене на француском, на енглеском, као и на српском језику, од којих овде издвајамо: Abdulla 1985 (*Catharsis in Literature*), Brunius 1996 (*Inspiration and katharsis: the interpretation of Aristotle’s* The poetics), Munteanu 2011 (*Catharsis and the emotions in the definition of tragedy in the* Poetics), Lazzarini-Dossin 2002 (*L’impasse du tragique*), Vernant, Vidal-Naquet 1986 (*Mythe et tragédie en Grèce ancienne*), Steiner 1961 (*The death of tragedy*), Кант 2004 (*Критика моћи суђења*).  Током израде дисертације кандидаткиња ће проширити листу референци секундарне литературе. Напомињемо да је увећање обима стручне литературе која се непосредно бави француском драмом прве половине 20. века с митолошким сижеом важно, како би била у адекватнијој пропорцији у односу на литературу коју кандидаткиња с правом предлаже као неопходну за разматрање појма катарзе и старогрчке трагедије. | | | | | | | | | |
| 3. | **Циљеви научног истраживања** *(до 500 речи)* | | | | | | | | |
| Главни циљ истраживања јесте да се проблематизује постојање катарзе у контексту француског позоришта прве половине 20. века која трансформише грчке трагедије дајући њиховим познатим митским сижеима нова значења. На тај начин би се анализи француских позоришних комада из корпуса приступило на један иновативан начин, који омогућава не само компаративно поређење изабраних дела са њиховим грчким претходницама, већ и промишљања о новој, измењеној концепцији трагичности условљеној промењеним друштвено-историјским и културолошким тренутком, те о жанровским трансформацијама трагедије и, коначно, о начинима на које тај измењени позоришни облик допире до публике и остварује своју суштину, тј. постиже катарзу или, прецизније, *псеудокатарзу*. У том светлу, истраживање ће понудити генеалогију трагедије као једне од најстаријих књижевних врста и пропратити њену трансформацију у драму, преиспитати узроке који су довели до њеног нестајања и размотрити евентуалну могућност њеног васкрснућа.  У уводним поглављима дисертације, циљ је да се систематизују најважнија књижевно-естетичка тумачења античке катарзе присутна у критичкој литератури и из њих издвоје основне функције овог аристотеловског феномена, али и да кандидактиња МА Вања В. Цветковић сопственим објашњењем катарзе инспирисаним Кантовом естетичком мишљу допринесе богатству интерпретација, подстакне нова истраживања и потпомогне боље разумевање дејства трагедије на публику. Истраживање ће још објаснити на који су начин и с којим циљем грчки митови из усмене традиције пренети у античке трагедије из 5. века пре н. е., а онда и како су транспоновани у француско драмско стваралаштво прве половине 20. века, каквим су и коликим изменама били подвргнути, те, најзад, како су изграђивали своја значења условљена културно-историјским контекстом. Тако ће планирана докторска дисертација предочити да су одабране драмске реинтерпретације грчких митова у великој мери обликоване идеолошком и егзистенцијалистичком мишљу француских интелеткуалаца која сазрева управо у поменутом периоду, да би врхунац доживела у Сартровом ангажованом позоришту. Стога је крајњи циљ истраживања да утврди у којој мери старогрчки сценско-уметнички приступ миту, који је створио политичко позориште у Хелади, остаје примењив у Француској у првој половини 20. века, односно, да установи да ли се таквим сижејним реактуализовањем добија политичко позориште примерено савременом добу, тј. актуелном тренутку поменутог периода. | | | | | | | | | |
| 4. | **Очекивани резултати, научна заснованост и допринос истраживања** *(до 200 речи)* | | | | | | | | |
| Може се очекивати да ће ово истраживање резултирати важним закључцима у домену драмске поетике, француског драмског стваралаштва прве половине 20. века, митопоетике и естетике. Кандидаткиња МА Вања В. Цветковић најављује да ће кроз аналитички преглед многобројних тумачења катарзе издвојити њене основне карактеристике и тиме одредити њене три главне функције преко којих се „прочишћавање“ може разумети као трансцендентно-етичка спознаја, едукативно-педагошко усмеравање и естетско дивљење. Кандидаткиња најављује и да ће истраживање показати како се природа катартичног ефекта може објаснити преко Кантовог концепта „негативног задовољства“, што доприноси лакшем разумевању тог феномена.  Као очекивани резултат наводи се да ће се анализом изабраних драма из корпуса и упоређивањем реактуализованих митских сижеа с античким доћи до закључка да је и сама катарза претрпела измене, те да се у друкчијем облику појављује у француским комадима прве половине 20. века. Тиме ће се неизоставно жанровски проблематизовати природа нових драмских остварења, те представити разлози који су довели до *умирања* класичне трагедије. Кандидаткиња најављује и закључак према којем се *псеудокатартични* ефекат постиже у француским драмама прве половине 20. века које реинтерпретирају хеленске митове. Одређујући функције тог новог ефекта, кандидаткиња ће образложити на који начин и с којим циљем изабрани комади делују на публику. | | | | | | | | | |
| 5. | **Примењене научне методе** *(до 300 речи)* | | | | | | | | |
| Као полазну и најважнију научну методу која ће бити примењена у овом истраживању, кандидаткиња МА Вања В. Цветковић наводи *компаративну анализу* грчких античких трагедија и француских комада прве половине 20. века као нових драматизација митова. Тиме ће се прибећи и изучавању *интертекстуалности*, најпре у оном строгом и класичном значењу као дословном присуству једног дела у другом, а онда и у свом историјском карактеру који подразумева да је један текст зависан у односу на историјски тренутак у коме се појавио, али и да се наставља на остале текстове књижевне традиције у коју се и сâм уписује. Тиме се одабрани француски комади који реинтерпретирају грчке митове могу сагледати из угла *новог историзма* у смислу идеолошке релације између текста и историјске стварности, те условљености текста друштвеним околностима. На тај начин могу се применити и *студије културе* у оквиру којих се сагледава различито драмско обликовање митова и приписивање разнородних значења митовима у односу на културну традицију, обичаје и веровања античке Грчке и модерне Француске.  Наведене научне методе, које кандидаткиња планира да примени током израде докторске дисертације, Комисија оцењује као адекватне. | | | | | | | | | |
| Предложена тема се прихвата неизмењена | | | **ДА** | | | **НЕ** | | | |
| Коначан наслов теме докторске дисертације | | | КАТАРЗА У ФРАНЦУСКОЈ ДРАМИ ПРВЕ ПОЛОВИНЕ 20. ВЕКА  С РЕАКТУАЛИЗОВАНИМ МИТСКИМ СИЖЕОМ | | | | | | |
| **ЗАКЉУЧАК** *(до 100 речи)* | | | | | | | | | |
| У домаћој франкороманистици не постоје објављене научне студије које на систематизован начин сагледавају позоришно стваралаштво француске књижевности прве половине 20. века у којем се реактуализује грчки митски сиже. С друге стране, у страној филологији постоје студије које расветљавају само одређене аспекте поменутог тематског позоришног опуса. У том смислу, ова дисертација употпунила би постојећу празнину. Предложена тема докторске дисертације, судећи према постављеним циљевима истраживања и најављеним резултатима, поседује потенцијал за остваривање оригиналног научног доприноса. Стога, Комисија предлаже Наставно-научном већу Филозофског факултета Унивезитета у Нишу да усвоји позитивну оцену научне заснованости предложене теме докторске дисертације кандидаткиње МА Вање В. Цветковић. | | | | | | | | | |
| **ПОДАЦИ О КОМИСИЈИ** | | | | | | | | | |
| Број одлуке НСВ о именовању Комисије | | | | **8/18-01-004/21-011** | | | | | |
| Датум именовања Комисије | | | | **15. 4. 2021. године** | | | | | |
| **Р. бр.** | | **Име и презиме, звање** | | | | | **Потпис** | | |
| 1. | | Др Диана Поповић, ванредни професор | | | | председник |  | | |
| Романистика | | | Филозофски факултет у Новом Саду | |
| (Научна област) | | | (Установа у којој је запослен) | |
| 2. | | Др Нермин Вучељ, ванредни професор | | | | ментор, члан |  | | |
| Француска књижевност и култура | | | Филозофски факултет у Нишу | |
| (Научна област) | | | (Установа у којој је запослен) | |
| 3. | | Др Никола Бјелић, доцент | | | | члан |  | | |
| Француска књижевност и култура | | | Филозофски факултет у Нишу | |
| (Научна област) | | | (Установа у којој је запослен) | |
| Датум и место:  *25. мај 2021, Ниш – Нови Сад* | | | | | | | | | |